張驥 (明朝)

張驥，字仲德，安化人。明朝官吏。

永樂年間，鄉試中舉，入學國子監。宣德年間，授監察御史，出按江西、福建等地。正統八年，吏部尚書王直舉薦，升任大理寺右丞，巡撫山東，撫恤流民。后晉升爲大理寺少卿，巡視濟寧、淮河揚州等飢民，并組織清剿蝗災。正統十三年，擔任浙江巡撫。當時葉宗留、陳鑒胡等在福建、浙江、江西一帶叛亂，張驥到任后，招撫叛軍。同年秋，明景帝登基，召還途中去世《明史》（卷172）：“張驥，字仲德，安化人。永樂中舉於鄉，入國學。宣德初授御史。出按江西，慮囚福建，有仁廉聲。正統八年，吏部尚書王直等應詔，博舉廷臣公廉有學行者，驥與焉。遷大理右寺丞，巡撫山東。先是，濟南設撫民官，專撫流民。後反為民擾，驥奏罷之。俗遇旱，輒伐新葬冢墓，殘其肢體，以為旱所由致，名曰「打旱骨樁」，以驥言禁絕。還朝，進右少卿。已，命巡視濟寧至淮、揚饑民。驥立法捕蝗，停不急務，蠲逋發廩，民賴以濟。十三年冬，巡撫浙江。初，慶元人葉宗留與麗水陳鑒胡聚眾盜福建寶豐諸銀礦，已而群盜自相殺，遂為亂。九年七月，福建參議竺淵往捕，被執死。宗留僭稱王。時福建鄧茂七亦聚眾反，勢甚張。宗留、鑒胡附之，流剽浙江、江西、福建境上。參議耿定，僉事王晟及都督僉事陳榮，指揮劉真，都指揮吳剛、龔禮，永豐知縣鄧颙，前後敗歿。遂昌賊蘇牙、俞伯通剽蘭溪，又與相應，遠近震動。驥至，遣金華知府石瑁擊斬牙等，撫定其余黨。而鑒胡方以爭忿殺宗留，專其眾，自稱大王，國號太平，建元泰定。偽署將帥，圍處州，分掠武義、松陽、龍泉、永康、義烏、東陽、浦江諸縣。未幾，茂七死，鑒胡勢孤。驥命麗水丞丁寧率老人王世昌等賫榜入賊巢招之，鑒胡遂偕其黨出降。惟陶得二不就撫，殺使者，入山為亂如故。時十四年四月也。驥既招降鑒胡，而別賊蘇記養等掠金華，亦為官軍所獲，賊勢乃益衰。其秋，景帝嗣位，召驥還，卒於道。驥所至，鹹有建樹，山東、兩浙民久而思之。鑒胡至京，帝宥不誅。更遇赦，釋充留守衛軍。也先入犯，鑒胡乘間亡，被獲，伏誅。”。

参考文献

Category:明朝監察御史
Category:明朝浙江巡撫
Category:明朝山東巡撫
Category:明朝大理寺少卿
Category:张姓